Nga sat nga sa lam na hpaji
生活小常识
时间:2014-07-09 00:00:00 来源:德宏团结报
1. Udi gangau ladat: Udi hpe hkawan ko bo bang nna, hpunlum loi bang nhtom shalau shara ai hpang, sau di ko gangau na, gangau ai shaloi ndi de chyaru loi gahte bang dat yang, udi wom, kya, mu rai lu ai.
2. Kyauzi shadu jahkut la ai hpang, sai shapro la ai hte lum na nga ai hka chyahkut ko gan tsing la nna hkawan ko bai bang yang, shada da n chye kap achya hkat sai.
3. Shan gangau ai shaloi, chyaru bang ai hpang, namsu loi bai bang yang, bat grai manam pyo ai. Lasi maku re namlap simai gangau ai shaloi, namsu loi bang yang, sha mu ai hte rau lusha dat n-gun mung tso ai, mahtang namsu go wuisinsu C hpe makop ai akyu rong nga ai.
4. Pongmuk go sau hka jasan shaprai lu ai: Shat sha ai shaloi, hpun palong hta sau shakap la hkrup jang, pong muk hte yat yat sha arut jang, sau hka gan prai mat lu ai.
5. Udi hkum shadu ai shaloi, udi hpe ntsin lagyi ko chyahkring mi tsing la nna, hka gahtet ko bai shadu yang, udi hpe n chye shadu shaga kau ai hta n-ga, bo sha mung loi nga ai.
6. La ni nhka mun ahkut ai shaloi, wa htu tsi hpe sa-bya mai shatai lang ai, wa htu tsi hta go, yulikyen ngu ai arai n rong ai majo, myiman n chye gaprep ai hta n-ga, hkumbop lo, manam pyo rai nga ai.
7. Hpunlum hta ta lahkong tsing yang bungga machyi ana mai lu ai. Ta lahpan lahkong hpe hpun lum ko lim hkra tsing bang ton na, hka lum nga na matu, hpunlum dingyang jat bang na. Hkyinghkum chyen mi a hpang de go bungga machyi ai sim wa sai, sop sha mai mat mung rai chye ai.
8. Yinam ta hta gahtet ai majo hkum hkan machyit marut rai loi nga ai, shingrai jang hka hpunlum hte machyit marut re shara hta gashin jasan kau nna, wa htu tsi chya ton jang, gade nna yang mai tsai mat lu sai.
9. Gyemo shadu la nna lago gashin yang sai shanyem lu ai. Gyemo hke 80 hpe ntsin hka shin ban do mi hte gayau shara la nna shadu shaprut nhtom, loi lagyi jang lago gashin na. Shani shagu jahpot hte shana ko galang mi gashin na, lani mi rai jang sai nyem mat wa lu sai.
10 Wa garep shadu ai shaloi namsu loi bang yang, garep ko na gai, lin, hpri re nhprang rai ni hpe shatun shapro dat sai majo, hkum hkrang de jashon la na matu akyu rong, lu sha dat n-gun manu grau tso rai nga ai. Dai hta lai nna, namsu go lu sha ko na wuisinsu C hten mat na hpe mung htang maja ya lu nga ai.
11. Hparo yen ladat: Hparo hpe lum na nga ai hka hta manit 3-5 gan tsing la nna, ta hte anut jang, hparo hpyi gong mat lu sai. Lama hparo lo wa yen na rai jang, hparo hpe punhtau ntsa ko mara nna nhtu hte yat yat sha abrep jang, hpyi ma hkra la kau lu sai.
12. Mago si jan lam htang lu ai: Tut nong e mago si sha yang hpyi a lamat n-gun ja, hpyi n ganyung rai lu ai, mago si ko wuisinsu lo lo rong nna, jan lam gahtet jahkat hkra na hpe mung htang maja lu nga ai.
17. Shan tok manyi ladat: Tok manyi na shan hpe dat lagyi sumpu ko lagyi shaja la nhtom, marut hte rut la nna, nhtu hte atok azat manyi la jang rai sai.
13. Shan shadu ai shaloi, lama shan ntsin mu na ra jang go, hka lagyi hta gaungui sha shadu na. Lama shan mu na ra jang go, hka gahtet hte shadu na.
14. Madi mat ai hpa-lap hpe jan ko n mai lam ai: Yinam ta hta hpa-lap madi mat loi ai, lama madi mat ai hpa-lap hpe jan ko sa lam dat jang go, shi a bat hkoi mat chye nga ai, hpri di ko gaungui sha gangau jahkun kau nna, garai shakang kau nhtom magap chyip di ton da yang, amyi na hte ro sha bai rai mat chye nga ai.
15. Nong e ningshung makok si sha yang n-gup ana mai tsai wa lu ai, mahtang ningshung makok si ko na zhenwui go wa pot hku na kagri jahkrat shatsai kau lu nga ai. Rai tim sadi ra lam go, wa wutung n sha na matu, ningshung makok si sha ngut ai hpang, n-gup garu kau ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn